Jill & Lauren
Jill & Lauren – muzikinis duetas iš Belgijos. Duetą sudaro Lauren De Ruyck (g. 1995 m. rugpjūčio 10 d. Gente) ir Jill Van Vooren (g. 1995 m. balandžio 26 d. Gente). Ruyck šiuo metu gyvena Drongene, Rytų Flandrijoje. Vaidino miuzikluose „Daens“, „Kuifje: De Zonnetempel“ ir „Peter Pan“. Ji taip pat groja pianinu ir gitara. Jill gimė Gente, tačiau gyvena Sint-Martens-Latem, Rytų Flandrijoje. Jill ir Lauren 2010 m. vaikų „Eurovizijos“ konkurse su daina „Get up!“ užėmė septintą vietą, surinkusios 61 tašką (5 gavo iš Lietuvos).